U skladu sa odlukom donešenom na XV redovnoj skupštini, FRATELLO TRADE AD Banja Luka objavljuje

**OBAVJEŠTENJE**

**o isplati dividende akcionarima FRATELLO TRADE AD Banja Luka**

FRATELLO TRADE AD Banja Luka na XV redovnoj skupštini održanoj 30.06.2023. godine donijelo je odluku o isplati dividende iz dobiti 2022. godine.

Dividenda u ukupnom iznosu od 198.311,12 KM (101.394,87 EUR) će se isplaćivati akcionarima po principu da svakoj akciji pripada isti nominalni iznos od 0,070 KM (0,0358 EUR).

Pravo na isplatu dividende imaju akcionari Društva koji imaju status akcionara prema podacima Centralnog registra hartija od vrijednosti na dan 24.07.2023. godine, kao dan presjeka.

Potrebna dokumenta za isplatu dividende:

* Pravna lica – rezidenti:
  + Zahtjev na memorandumu sa navedenim računom na koji se vrši uplata, potpisan od strane odgovornog lica i ovjeren pečatom pravnog lica;
  + Kopija izvoda iz sudskog registra;
* Fizička lica:
  + Zahtjev za isplatu dividende (obrazac - Prilog 1);
  + Kopija lične karte;
  + Kopija kartice tekućeg računa Banke na koji se vrši uplata;
* Nerezidenti, pravna lica:
  + Zahtjev za isplatu dividende sa navedenim uplatnim računom koji sadrži IBAN broj i SWIFT kod, potpisan od strane odgovornog lica i ovjeren pečatom pravnog lica;
  + Kopija rješenja o registraciji kompanije;
  + Kopija pasoša zastupnika kompanije;
  + Potvrda o nerezidentnosti nadležnog poreskog organa;
  + Obrazac 10 nadležnog poreskog organa (prema ugovoru o izbjegavanju dvostrukog oporezivanja).
* Nerezidenti, fizička lica:
  + Zahtjev za isplatu dividende (obrazac - Prilog 2);
  + Kopija pasoša;
  + Uplatni račun Banke koji sadrži IBAN broj i SWIFT kod.

Zahtjev za isplatu dividende sa potrebnim prilozima, akcionari mogu dostaviti:

* + Na e-mail: [info@fratello-trade.com](mailto:info@fratello-trade.com);
  + Poštom;
  + Lično u sjedište FRATELLO TRADE AD, Ramići bb, Banja Luka.

Provjeru statusa sa danom presjeka akcionari Društva mogu izvršiti kod Centralnog registra hartija od vrijednosti a.d. Banja Luka, ul. Sime Šolaje br. 1, ili u FRATELLO TRADE AD Banja Luka na telefonski broj broj: 051/394-180, svaki radni dan od 08.00 do 15.00 čaova.

U Centralnom registru hartija od vrijednosti akcionari mogu izvršiti provjeru upisanih podataka i ako postoje neslaganja u podacima o vlasnicima akcija koji se vode u Centralnom registru hartija od vrijednosti sa podacima iz ličnog dokumenta potrebno je uraditi usklađivanje.

Isplata dividende će se izvršiti do 30.09.2023. godine.